Man kritiek ná Kby-skietvoorval | Maroela Media
Man kritiek ná Kby-skietvoorval
ŉ Man is kritiek beseer nadat hy Sondag in Kimberley in die Noord-Kaap geskiet is.
Chitra Bodasing, woordvoerder van ER24, het gesê die voorval het Sondag in Dalhamweg plaasgevind. “Met paramedici se aankoms op die toneel het die man langs die pad gelê. Een van twee vriende wat saam met die man op die toneel was, het hom bygestaan. Hy was in ŉ kritieke toestand.”
Volgens Bodasing het paramedici die man, glo 25 jaar oud, behandel voor hy na ŉ nabygeleë hospitaal vervoer is vir verdere behandeling. “Die presiese oorsaak van die voorval is onbekend. Die verdagtes het glo van die toneel gevlug en die tersaaklike owerhede was op die toneel vir nadere ondersoek.”
KZN-reën: Twee kinders dood, honderde ontwortel
Hulle moet die keuring vir handwapens moeiliker maak en die strawwe vir besit van ongelisensieerde vuurwapens swaarder.
Dis nie die wetige eienaars nie
Die keuring is moeilik genoeg maar toe ek n rukkie gelede aansoek gedoen het was daar wel n groot aantal swart mans en vrouens wat ook aansoek gedoen het. Dis nie die mense wat lisensies het wat probleem is nie, dis die met gesteelde en ongelisensieerde wapens wat probleem is.
Wapens maak nie mense dood nie. Mense maak mense dood met wat ook al tot sy beskikking. Strenger keuring moet toegepas word. En die gevolge moet ernstiger aangespreek word deur howe. Doodstraf vir sinnelose moorde en harde arbeid in gevangenisse vir oortreders wat herhaaldelik maar net gaan gratis verblyf kry en nog stemreg behou ook.